
														На основу чл. 108. Закона о јавним набавкама („Службени гласник РС“ бр. 124/12, 14/15 и 68/15) Председник општине Бачки Петровац доноси


О Д Л У К У
О ДОДЕЛИ УГОВОРА

Уговор за јавну набавку бр 404-19/2015-05 у поступку јавне набавке мале вредности радова УРЕЂЕЊЕ ТУРИСТИЧКОГ КОМПЛЕКСА ЛОВАЧКОГ ДОМА У БАЧКОМ ПЕТРОВЦУ,  додељује се понуђачу:
	- „ГРАДИНГ“ ДОО БАЧКИ ПЕТРОВАЦ, из Бачки Петровац, Народне револуције 15А., по понуђеној цени од 2.470.236,80 динара без ПДВ, односно 2.964.284,16 динара са урачунатим ПДВ, по понуди бр. 58/2015 од 06.08.2015. године, код Наручиоца заведена под бр. 404-19-3/2015-05

О б р а з л о ж е њ е

Наручилац је дана 23.07.2015. године донео Одлуку о покретању поступка јавне набавке број: 404-19/2015-05.

Позив за подношење понуде објављен је на Порталу јавних набавки и интернет страници наручиоца дана 27.07.2015.  године.

Након спроведеног поступка отварања понуда и сачињавања Записника о отварању понуда број: 404-19/2015-05 од 10.08.2015. године, Комисија за јавну набавку (даље: Комисија) је приступила стручној оцени понуда, датој у Извештају од 17.08.2015. године.

У Извештају о стручној оцени понуда Комисија је констатовала следеће:

1) ПРЕДМЕТ ЈАВНЕ НАБАВКЕ; 
Предмет јавне набавке мале вредности су радови:  Уређење туристичког комплекса ловачког дома у Бачком Петровцу

ОРН: -  45400000  – завршни грађевински радови

2) ПРОЦЕЊЕНУ ВРЕДНОСТ ЈАВНЕ НАБАВКЕ; 
Процењена вредност јавне набавке утврђена је на бази предрачунске вредности из пројекта и износи 2.500.000,00 динара без ПДВ.

3) ОСНОВНЕ ПОДАТКЕ О ПОНУЂАЧИМА; 

У року одређеном за пријем понуда тј. до 10.08.2015. године пристигло је укупно 3(три) понуде. Неблаговремених понуда није било. Понуде су приспеле следећим редоследом:

	Р.бр.
	Назив понуђача
	Назив члана групе понуђача (заједничка понуда)

	1.
	„СИКОРА“ СЗГР БАЧКИ ПЕТРОВАЦ
21470 Бачки Петровац, Коменског 44
	нема
	

	2.
	„СЛОВАН – ПРОГРЕС“ ДОО СЕЛЕНЧА
21425 Селенча, Маршала Тита 102
	нема
	

	3.
	„ГРАДИНГ“ ДОО БАЧКИ ПЕТРОВАЦ
21470 Бачки Петровац, Народне револуције 15А
	нема
	



4) ПОНУДЕ КОЈЕ СУ ОДБИЈЕНЕ, РАЗЛОГЕ ЗА ЊИХОВО ОДБИЈАЊЕ И ПОНУЂЕНУ ЦЕНУ ТИХ ПОНУДА; 

Након завршетка поступка отварања понуда Комисија за јавне набавке је приступила прегледу и стручној оцени приспелих понуда и том приликом констатовала:
4.1. неисправна понуда је понуда понуђача „СИКОРА“ СЗГР БАЧКИ ПЕТРОВАЦ јер понуђач у својој понуди није доставио доказе којим доказује да испуњава обавезне услове из члана 75 Закона о јавним набавкама. Понуђена цена је износила 2.480.554,00 динара без ПДВ.
4.2. неприхватљива је понуда понуђача „СЛОВАН – ПРОГРЕС“ ДОО СЕЛЕНЧА јер је понуђач понудио цену која је већа од процењене вредности јавне набавке. Понуђена цена 
износи 2.582.648,50 динара без ПДВ. 

5) АКО ЈЕ ПОНУДА ОДБИЈЕНА ЗБОГ НЕУОБИЧАЈЕНО НИСКЕ ЦЕНЕ, ДЕТАЉНО ОБРАЗЛОЖЕЊЕ - НАЧИН НА КОЈИ ЈЕ УТВРЂЕНА ТА ЦЕНА; 

Ни једна понуда није одбијена због неуобичајено ниске цене.

6) НАЧИН ПРИМЕНЕ МЕТОДОЛОГИЈЕ ДОДЕЛЕ ПОНДЕРА; 

Критеријум за доделу уговора био је „најнижа понуђена цена“

7) На основу напред изнетог Наручилац је донео Одлуку о додели уговора као у диспозитиву.


	ПОУКА О ПРАВНОМ ЛЕКУ: 
Против ове одлуке понуђач може поднети захтев за заштиту права у року од пет дана од дана њеног пријема. Захтев се предаје Наручиоцу, а копија захтева Републичкој комисији за заштиту права у поступцима јавних набавки. 

	


							
							                                   

        Председник општине
							                                            Павел Марчок

Доставити:
- свим понуђачима у року од три дана од дана доношења

